Ef maðurinn er settur í nánast algert myrkur , þar sem engin skil eru milli dags og nætur , verður sveiflan lengri en sólarhringur eða um það bil 24,2 klukkustundir . Rannsóknir þær sem Björg hefur stundað eru á sviði svefnrannsókna með sérstaka áherslu á líkamsklukkuna og dægursveiflur . Hún kom einnig að þróun rannsóknatækja til mælinga á svefni og dægursveiflum líkamshita og hjartsláttar . Að loknu námi vann Björg sem stundakennari og lektor í lífeðlisfræði við Háskóla Íslands . Frá árinu 1985 til 2001 starfaði Björg við svefnrannsóknir á Landspítalanum , var gestafræðimaður ( e. research visitor ) við Centre for Chronobiology við Háskólann í Surrey í Englandi 2001 - 2002 , en hefur síðan þá starfað við kennslu og rannsóknir við Lífeðlisfræðistofnun Háskóla Íslands .